recursal/SuperWikiNEXT-32B huggingface dataset:
**דייוויד לאטין** (נולד ב-23 בדצמבר 1943) הוא כדורסלן עבר. הוא היה המרכז ההתחלתי של מכורי טקסס ווסטרן בשנת האליפות שלהם ב- NCAA ב-1966.במהלך קריירת המשחק שלו, הוא היה רשום בגובה מטר 99 ו-225 ק"ג. הכינוי שלו במהלך הקריירה שלו היה "**Big Daddy D** ".

דייוויד לאטין נולד ב-23 בדצמבר 1943 ביוסטון טקסס, אלסי לאטין, התאלמנה כשאביו של לאטין נפטר ב-1949.לאטין למד בבתי ספר יסודיים ותיכוניים ביוסטון לפני שסיים את לימודיו בתיכון אוון אי וורת'ינג ב-1963.לאטין זכה בתואר ה-All-State וה-All-American בכדורסל גם בשנותיו הצעירות וגם בשנותיו הבוגרות, והיה לשחקן טקסס הראשון שנבחר לנבחרת תיכון All-American.

לאטין עזב את טנסי סטייט טנסי סטייט-1964 בטענה להיעדר תחרות כדורסל. הוא חזר ליוסטון ושיחק ב-AAAU לפני שקיבל מלגה מלאה ללמוד בטקסס ווסטרן קולג' ב-1965, שם שיחק עם הכורים, קבוצת דיוויזיה 1 ב-NCAA תחת הנהגתו של המאמן דון הסקינס, הכורים זכו באליפות הלאומית של 1966 בדיוויזיה 1 NCAA עם חמישה שחקנים שחורים מתחילים. לאטין נקרא All-American בעונות 1966 ו-1967.

ב-1967, לאטין עזב את מכללת טקסס ווסטרן לאחר שנבחר בדראפט כבחירה מספר עשר על ידי סן פרנסיסקו סן פרנסיסקו ווירוס של ה-NBA.קנזס סיטי צ'יפס, מליגת הפוטבול האמריקאית, השתמשו בבחירה האחרונה שלהם בדראפט של 1967 (מקום 443 בסך הכל) על לאטין בתור רחבה פוטנציאלית. הוא המשיך לשחק עם פיניקס פיניקס סאנס, פיטסבורג פיטסבורג קונדורס וממפיס ממפיס טמס, וסיים את הקריירה המקצועית שלו בהארלם גלוב טרוטר בין השנים 1973 ל-1976.כשחזר ללימודים, לאטין סיים את התואר הראשון שלו במנהל עסקים ופתח כמה מיזמים עסקיים מצליחים, כולל Your Maison Housing.

לאטין נכנס להיכל התהילה של הספורט היכל התהילה של הספורט השחור של טקסס ולהיכל התהילה של הכדורסל של נייסמית' ב-2007.באותה שנה, הוא גם כתב את Slam Dunk to Glory.

ללטין יש בן שמו קליפטון, בת שמה לסלי וכמה נכדים.

נכדו, חאדאם למד באוניברסיטת אוקלהומה. הוא פתח בכל משחק בעונת הכדורסל 2016–2017 עבור הסונרס.

הוא הוצג על ידי Schin AS Kerr בסרט של דיסני מ-2006 *Glory Road* שהופק על ידי ג'רי ברוקהיימר .

קישורים חיצוניים
----------------

* דייב לאטין, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA
**דייגו רודולפו פלסנטה** (בספרדית: **Diego Rodolfo Placente**; נולד ב-24 באפריל 1977 בבואנוס איירס, ארגנטינה) הוא כדורגלן עבר ארגנטינאי.

קריירה
------

פלסנטה גדל במחלקת הנוער של ארחנטינוס ג'וניורס. הוא ערך הופעת בכורה במדי הקבוצה בליגה ב-31 במרץ 1996 ושיחק בשורותיה שנה אחת בטרם הוחתם על ידי קבוצת הפאר הארגנטינאית ריבר פלייט בשנת 1997.

במדי ריבר ביסס פלסנטה את מעמדו כאחד המגנים השמאליים הטובים במדינה, הוא היה שותף לזכייה בשלוש אליפויות ובסופרקופה סודאמריקנה, וערך 110 הופעות במדי הקבוצה בהן כבש 5 שערים, בין היתר. יכולתו לא נעלמה גם מעיניהם של מועדונים באירופה ובשנת 2001 חתם פלסנטה בקבוצה הגרמנית באייר לברקוזן מצמרת הבונדסליגה באותן שנים.

במדי לברקוזן פלסנטה היה שותף בעונתו הראשונה להגעתה של הקבוצה לגמר ליגת האלופות, גמר הגביע הגרמני ולמקום השני בליגה. פלסנטה היה משחקניה הבכירים של הקבוצה ושיחק בשורותיה עד גמר חוזהו ב-2005. במהלך 4 עונותיו ערך 133 הופעות בליגה במדי הקבוצה.

עם תום חוזהו, בחר פלסנטה לעבור לסלטה ויגו למרות הצעות מצידן של קבוצות אנגליות. פלסנטה המשיך לשחק בקבוצה גם לאחר ירידתה לליגה השנייה. בינואר 2008 ביקש פלסנטה לחזור לארגנטינה, למרות התעניינות מצידה של ריבר פלייט, בחר פלסנטה בסן לורנסו, בעיקר בשל יחסיו החמים עם רמון דיאס, מאמן הקבוצה ומאמנו בשנים בהן שיחק בריבר פלייט. עם פיטוריו של דיאס מהקבוצה, החליט פלסנטה לעזוב גם כן והצטרף לבורדו מצמרת הליגה הצרפתית.

לקראת עונת 2012/2013 חתם פלסנטה בארחנטינוס ג'וניורס, קבוצת נעוריו, במאי 2013 עזב את הקבוצה.

במדי הנבחרת
-----------

פלסנטה היה שותף לזכייתה של נבחרת ארגנטינה הצעירה במונדיאל הנוער בשנת 1997 ובאליפות דרום אמריקה עד גיל 20 גם כן באותה שנה. 

הוא ערך את הופעת הבכורה במדי הנבחרת הארגנטינאית בדצמבר 2000. הוא היה בסגל הנבחרת למונדיאל 2002 וערך בשורותיה 22 הופעות.

תארים
-----

**ריבר פלייט**

* אליפות ארגנטינה - 3 (אפרטורה 1997, אפרטורה 1999, קלאוסורה 2000)
* סופרקופה סודאמריקנה - 1 (1997)

**נבחרת ארגנטינה הצעירה**

* מונדיאל הנוער - 1 (1997)
* אליפות דרום אמריקה בכדורגל עד גיל 20 - 1 (1997)

קישורים חיצוניים
----------------

ויקישיתוף מדיה וקבצים בנושא **דייגו פלסנטה** בוויקישיתוף
* 

* אתר האינטרנט הרשמי של דייגו פלסנטה

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר National Football Teams

* פרופיל, באתר FootballDatabase.eu

* פרופיל המאמן, באתר Transfermarkt

| **נבחרת ארגנטינה – מונדיאל 2002** |
| --- |
| 1 בורגוס • 
2 אז'אלה • 
3 סורין • 
4 פוצ'טינו • 
5 אלמיידה • 
6 סמואל • 
7 ק. לופס • 
8 זנטי • 
9 בטיסטוטה • 
10 אורטגה • 
11 ורון • 
12 קבאז'רו •
13 פלסנטה • 
14 סימאונה •
15 אוסאין •
16 איימר •
17 ג. לופס •
18 קילי גונסאלס •
19 קרספו •
20 גז'ארדו •
21 קאניג'ה •
22 צ'אמוט •
23 בונאנו •
מאמן: ביילסה | ארגנטינהארגנטינה |

| **נבחרת ארגנטינה – קופה אמריקה 2004 (מקום שני)** |
| --- |
| 1 אבונדנסיירי • 
2 אז'אלה • 
3 סורין • 
4 קירוגה • 
5 מסצ'ראנו • 
6 היינצה • 
7 סביולה • 
8 זאנטי • 
9 פיגרואה • 
10 ד'אלסנדרו • 
11 טבס • 
12 קבאז'רו •
13 פלסנטה • 
14 רודריגס •
15 פרננדס •
16 ל. גונסאלס •
17 מ. גונסאלס •
18 ק. גונסאלס •
19 דלגאדו •
20 מדינה •
21 רוסאלס •
22 קולוצ'יני •
מאמן: ביילסה | ארגנטינהארגנטינה |
**יון אנסוטגי גורוסטולה** (בבסקית: **Ion Ansotegi Gorostola**; נולד ב-13 ביולי 1982 בבריאטואה שבחבל הבסקים, ספרד) הוא כדורגלן עבר ספרדי ששיחק בעמדת הבלם.

קריירת מועדונים
---------------

### תחילת הקריירה

אנסוטגי נולד בבריאטואה שבחבל הבסקים, ספרד. הוא גדל במחלקת הנוער של אייבר. החל לשחק באייבר ב', וב-10 במרץ 2002 ערך את הופעת הבכורה שלו באייבר, כשפתח בהרכב ושיחק 32 דקות בהפסד 1-0 לחרס במסגרת ליגת המשנה הספרדית. 

בעונה הבאה הושאל אנסוטגי לברקלדו מהליגה הספרדית השלישית. ב-11 בספטמבר 2002 ערך את הופעת הבכורה שלו בקבוצה בהפסד 3-1 לדפורטיבו אלאבס במסגרת הגביע הספרדי, ואחד עשר ימים לאחר מכן ערך את הופעת הבכורה שלו בליגה בתיקו 1-1 נגד קלהורה. בסך הכל ערך 15 הופעות במדי הקבוצה.

### ריאל סוסיאדד

לקראת עונת 2003/2004 עבר אנסוטגי לריאל סוסיאדד והחל לשחק בקבוצת המילואים שלה, ריאל סוסיאדד ב'. ב-22 בינואר 2006 ערך את הופעת הבכורה שלו בליגת העל במשחק נגד אתלטיק בילבאו שנגמר בתוצאה 3-3. בעונת הבכורה שלו ערך 13 הופעות בליגה. בעונת 2009/2010, בה סיימה ריאל סוסיאדד במקום הראשון בליגת המשנה ועלתה לליגת העל לאחר 3 שנות היעדרות, שיחק גונסאלס ב-40 משחקים מלאים מתוך 42 משחקים והבקיע ארבעה שערים. בעונת 2010/2011, בה ריאל סוסיאדד סיימה במקום החמישי בליגה, שיחק גונסאלס ב-32 משחקים, בכולם פתח בהרכב, אך בחודש ינואר 2011 איבד מחשיבותו בהרכב עם הגעתו של הבלם הנורווגי ודים דמידוב ופריצתו של תוצר מחלקת הנוער איניגו מרטינס. ב-1 במאי 2015, כשהוא מתקרב לגיל 33, חידש אנסוטגי את חוזהו בקבוצה עד לשנת 2016.

### החזרה לאייבר

ב-1 בינואר 2016 חזר אנסוטגי לקבוצת נעוריו, אייבר.

### מיורקה

ב-30 ביוני 2016 חתם אנסוטגי לעונה אחת במיורקה מהליגה הספרדית השנייה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5434298
* VIAF: 311573945
* WorldCat (עם VIAF): 311573945

 |
**סטפן דה מיסטורה** (**Staffan de Mistura**; נולד ב-25 בינואר 1947) הוא מדינאי ודיפלומט איטלקי אשר כיהן במספר רב של תפקידים בינלאומיים מטעם האו"ם וארגוניו. כיום (2017) הוא משמש כשליח מיוחד מטעם מזכ"ל האו"ם והליגה הערבית לסוריה.

ביוגרפיה
--------

דה מיסטורה נולד בשוודיה, בן לאם שוודית ולאב איטלקי. משפחת האב נמלטה מדלמטיה בשלהי מלחמת העולם השנייה.

ב-1971 החל דה מיסטורה לעבוד בשירות ארגון האו"ם. בתחילת דרכו שם היה עד למותו של ילד שנורה על ידי צלף בקפריסין המחולקת. חוויה טראומטית זו הניעה אותו לדבריו להקדיש את חייו לניסיון להביא לסיום קונפליקטים בדרכי שלום.

עד 1987 עבד דה מיסטורה בארגון האו"ם למזון וחקלאות ומילא שליחויות הומניטריות ביוגוסלביה, סודאן, צ'אד, אתיופיה, וייטנאם ולאוס. בהמשך היה מנהל הפעולות של ארגון המזון והחקלאות. מ-1988 עד 1991 שימש בתפקיד בכיר במשרד התיאום של האו"ם באפגניסטן. בהמשך שימש כמנהל אגף יחסי הציבור של ארגון יוניצף ושימש כנציג הארגון בסומליה. ב-1997 שימש תקופה קצרה כמתאם ההומניטרי של האו"ם בעיראק. ב-1999 שימש כיועץ מיוחד לנציב האו"ם לפליטים בקוסובו. לאחר מכן ניהל את פעולות האו"ם באזור מיטרוביצה בקוסובו. לאחר מכן שימש עד 2001 כמנהל מרכז המידע של האו"ם ברומא.

מ-2001 עד 2004 שימש כשליח מיוחד מטעם מזכ"ל האו"ם בדרום לבנון, שם ניהל בהצלחה מבצע לפינוי מוקשים. לאחר מכן שימש כסגן השליח המיוחד של מזכ"ל האו"ם בעיראק וב-2007 מונה לשליח המיוחד בעיראק (לאחר שניהל את מכללת המטה של האו"ם בטורינו שבאיטליה) וכיהן בתפקיד עד 2009. אחר כך מונה לסגן מנהל קשרי החוץ של תוכנית המזון של האו"ם. ב-2010 מונה לשליחו המיוחד של מזכ"ל האו"ם באפגניסטן ולראש משלחת הסיוע של האו"ם במדינה.

ב-2011 מונה דה מיסטורה לתת-שר החוץ של איטליה בממשלתו של מריו מונטי. במסגרת זאת הופקד ב-2012 על יישוב סכסוך שפרץ בין איטליה לבין הודו, לאחר ששני חיילים איטלקים שהוצבו על סיפון אוניית סוחר איטלקית במשימה נגד פיראטים ירו למוות בשני דייגים הודים בקרבת חופי הודו.

במאי 2014 מונה ליושב-ראש חבר הנאמנים של המכון האירופי לשלום בבריסל. סמוך לאחר מכן, ביולי 2014, מינה אותו מזכ"ל האו"ם באן קי-מון לשליח מיוחד מטעמו ומטעם הליגה הערבית בסוריה, בניסיון להביא לסיום מלחמת האזרחים שם.

דה מיסטורה הוא בעל אזרחות איטלקית ושוודית, ותואר מרקיז. הוא נשוי, ואב לשתי בנות. הוא דובר שבע שפות: איטלקית, שוודית, אנגלית, צרפתית, גרמנית, ספרדית וערבית.

בספטמבר 2021 הסכימה מרוקו למינויו של סטפן דה מיסטורה, שליח אישי של האו"ם לסהרה המערבית.

קישורים חיצוניים
----------------

ויקישיתוף מדיה וקבצים בנושא **סטפן דה מיסטורה** בוויקישיתוף
* ההודעה על מינוי דה מיסטורה לשליחו המיוחד של מזכ"ל האו"ם בסוריה, באתר החדשות של האו"ם
**ינה פלודי** (במקור **ואטרסדורף**, (בהונגרית: **Faludi Jenő**; דווצ'ר, 22 בנובמבר 1873 - בודפשט, 17 באוקטובר 1933) היה במאי תיאטרון הונגרי-יהודי בנו של גאבור פלודי, אחיו התאום של שאנדור פלודי וגיסו של הכלכלן ומהנדס ינה ואז'וני שהיה נשיא חברת רכבות הונגריה (מ.א.ב).

ביוגרפיה
--------

בחזית תיאטרון הקומדיה של בודפשט בשנת 1905. בימין מיקלוש פלודי באמצע ינה פלודי וקיצוני משמאל ינה הלטאי בן דודו של בנימין זאב הרצל
פלודי נולד במשפחה יהודית כבנם של גאבור פלודי (1846–1932), מנהל ובמאי תיאטרון, ויוזפה לוי (1846–1894). את לימודיו סיים בבודפשט ולאחר שסיים את לימודיו בגימנסיה נרשם לאוניברסיטת בודפשט ללימודי משפטים והפך דוקטור למשפטים בשנת 1897 ולעורך דין בשנת 1900. בשנת 1902 נבחר כעורך הדין של התאחדות השחקנים הארצית ובמשך 15 שנים השתתף באופן אינטנסיבי בעבודת ההתאחדות. הוא הפסיק את העיסוק המשפטי שלו בשנת 1911 והתיישב במועצת המנהלים של תיאטרון הקומדיה של בודפשט, שם עבד כמנהל אמנותי תחת הניהול של אביו, גאבור פלודי, עד 1921. בפרוץ מלחמת העולם הראשונה (1914) התגייס לצבא בדרגת סגן מילואים, שירת במלחמה במשך 33 חודשים והיה מפקד בית הספר למתנדבים בבודפשט. בשנת 1917 השתלט אביו על "התיאטרון העירוני" (Városi Színház). אז ינה פלודי השתחרר משירותו הצבאי כדי לארגן את סגל השחקנים החדש של התיאטרון. בשנת 1924 הפך למנהל האמנותי של חמישה תיאטראות שהתאחדו, ובשנת 1925, לאחר כישלון האיחוד, הפך למנהל האמנותי של "התיאטרון ההונגרי" (Magyar Színház) עד שנת 1929. כמנהל תיאטרון התאפיין בחיפוש אחר אפשרויות אמנותיות חדשות, עם מטרה מוגדרת ואנרגיה בלתי נדלית.

הוא הובא למנוחת עולמים בבית הקברות היהודי ברחוב קוזמה בבודפשט.

אשתו הייתה אילקה שטרן (1879–1974), איתה התחתן ב־7 במאי 1902 בבודפשט.

לקריאה נוספת
------------

* לקסיקון אמנות התיאטרון ההונגרית. ג'רג' סקיי. בודפשט, 1994.
* לקסיקון משחק הבמה ההונגרי. אלאדר שפלין. בודפשט, המכון לפנסיה של איגוד השחקנים הלאומי, 1929.
* לקסיקון יהודי הונגרי. פטר אויווארי. בודפשט 1929. גישה מקוונת

קישורים חיצוניים
----------------

* ינה פלודי, באתר "Find a Grave" (באנגלית)

הערות שוליים
------------

1. ↑  Az engedélyt tartalmazó BM rendelet száma/évszáma: 52676/1886 Névváltoztatási kimutatások 1886. év 15. oldal 16. sor
2. ↑  Halálesete bejegyezve a Bp. VIII. ker. állami halotti akv. 1889/1933. folyószáma alatt.
3. ↑  "Faludi Jenőné Stern Ilka halotti bejegyzése a Budapest V. kerületi polgári halotti akv. 221/1974. folyószáma alatt".
4. ↑  "Házasságkötési bejegyzése a Budapest VI. kerületi polgári házassági akv. 467/1902. folyószáma alatt".
**מיכאל ו. פוקס** (אנגלית: **Michael V. Fox**; ‏‏נולד ב־9 בדצמבר 1940) חוקר מקרא ואגיפטולוג יהודי-אמריקאי. פרופ' אמריטוס במחלקה ללימודי עברית ולימודים שמיים באוניברסיטת ויסקונסין–מדיסון.

קורות חיים
----------

פוקס קיבל הסמכה לרבנות מהיברו יוניון קולג' בסינסינטי. למד לימודי מקרא ואגיפטולוגיה באוניברסיטה העברית בירושלים וקיבל תואר דוקטור בשנת 1972. עבודת הדוקטורט שלו הייתה בנושא "ספר קהלת ויחסו לאסכולת החכמה" בהנחיית פרופ' מנחם הרן.

הוא לימד בישראל מספר שנים ובשנת 1977 עבר למדיסון, שם לימד במחלקה ללימודי עברית ולימודים שמיים. פוקס היה אחד מן העורכים של סדרת פירושי התנ"ך Anchor Bible וכתב את הפירוש לספר משלי. כן חיבר את הפירוש לספר קהלת מסדרת תרגום ופירוש התנ"ך של ה-JPS.

ספריו
-----

שירי דודים מן העת העתיקה, אסף, תרגם ופירש מיכאל פוקס, ירושלים, מאגנס, תשמ"ה.

קישורים חיצוניים
----------------

* מיכאל ו. פוקס, באתר ResearchGate
* מיכאל ו. פוקס, באתר Academia.edu
* Michael V. V Fox - Curriculum Vitae
* מיכאל פוקס, תארוך החיבור של משלי י-כט, **מחקרים בלשון** י"א-י"ב, תשס"ט, עמ' 245–259
* מיכאל פוקס, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261199405171
* BnF: cb12060153j (data)
* CiNii: DA06286879
* GND: 131558986
* ISNI: 0000 0003 7394 7476
* LCCN: n84181068
* NLA: 53004807
* NTA: 071872183
* RERO: 02-A003256601
* SNAC: w6z92pvv
* SUDOC: 060388498
* Trove: 1533221
* VIAF: 27087010
* WorldCat: lccn-n84181068

 |
סמליל ההוצאה (מופיע רק על חלק מספריה האלבומיים), השם כתוב גם בכתב עברי עתיק
**הוצאת שקמונה** נוסדה ב-1965 בחיפה על ידי ראובן הכט, בעלי ממגורות דגון. שם ההוצאה נקבע על שם התל הארכאולוגי "תל שקמונה" שבחיפה וביטא את אהבתו של הכט לתחום הארכאולוגיה של ארץ ישראל, בסמלילה הרשמי של ההוצאה אף נרשם שמה בכתב עברי עתיק. ההוצאה נוסדה כמוסד ללא כוונת רווח, אלא על מנת לקדם ספרים של חבריו האידאולוגיים של הכט (לאמור, התומכים בליברליזם ומאנשי הציונות הרוויזיוניסטית) שהתקשו להוציא את ספריהם לאור במדינת ישראל של אותה תקופה בה רבות מהוצאות הספרים הגדולות היו קשורות לתנועת העבודה ולהסתדרות. כן ראו אור בהוצאה, שהכט היה הגורם המרכזי בה, ספרים בנושאים הקרובים לליבו של הכט כלומר, חיפה, ארכאולוגיה והיסטוריה של ארץ ישראל. עם ייסודה של התנועה למען ארץ ישראל השלמה ביולי 1967, הפכה ההוצאה למו"ל המזוהה עם התנועה, ערכיה ואנשיה.

בשנת 1972 נקלעה ההוצאה לקשיים וצברה חובות. לשם כך ביקש הכט לגייס כמנכ"ל את נחמן אוריאלי ואף קיבל את הסכמתו. אולם זמן קצר לאחר מכן קיבל אוריאלי את ראשות הוצאת עם עובד. לפיכך, העביר הכט את הניהול האדמיניסטרטיבי של ההוצאה לידי הוצאת קורן ירושלים. ב-1984 נרכשה ההוצאה על ידי כתר הוצאה לאור, אשר המשיכה להוציא במסגרת "שקמונה" מדריכי טיולים (בפרט מדריך לפיד הפופולרי מאת יוסף לפיד, שהיה מדריך הטיולים הראשון בעברית ליוצאים לחו"ל) ואלבומים בנושאי ארץ-ישראל, בהם הכרך המפואר "עמוד האש" מאת יגאל לוסין, שליוה את סדרת הטלוויזיה בשם זה.

במאגרי הספרייה הלאומית מצויים 86 כותרים שראו אור בהוצאה, רובם ספרי עיון בנושאי ארץ-ישראל, היסטוריה, ארכאולוגיה, הגות ציונית ויומנים של אנשי שם בתולדות ארץ ישראל והעיר חיפה. סדרת ספרי הקריאה היחידה שראתה אור בהוצאה היא ספריו של יחיאל די-נור (ק. צטניק) פיפל, בית הבובות וסלמנדרה. בנוסף פרסמה ההוצאה סדרת ספרי מדע לילדים בשם "נח בעל מח", כאשר כל ספר עסק בנושא אחר, למשל: חשמל, מנוף, מהירות, מים, קול, גלגל. בין הספרים המיוחדים שראו אור בהוצאה, הגדה של פסח "מאפלה לאורה" הכוללת בתוכה עיונים בתקומת ישראל, שנערכה על ידי הכט עצמו.

הערות שוליים
------------

1. ↑  ארכיון הכט, מכתב למשה שמיר, 22 במרץ 1973
2. ↑  ארכיון הכט, מכתב למשה שמיר, 6 באוגוסט 1973
3. ↑  חדשות ספרות: "כתר" רכש את "שקמונה", מעריב, 31 באוגוסט 1984
גנרל לויטננט **אלכסיי גנאדייביץ' דיומין** (ברוסית: **Алексей Геннадьевич Дюмин**) הוא מדינאי רוסי, גיבור רוסיה ואיש צבא לשעבר, מושל מחוז טולה מאז 5 בפברואר 2016.

בעבר כיהן במשך כחודשיים כסגן שר ההגנה הרוסי ומפקד יחידת הספצנאז וכן פיקד על המטה הכללי של צבא היבשה הרוסי.

ביוגרפיה
--------

### משפחתו

אלכסיי דיומין נולד באוגוסט 1972 בעיר קורסק. אביו הגנרל גנאדי ואסילייביץ' דיומין היה רופא צבאי והחל משנת 2013 ניהל את מינהל 4 במשרד ההגנה הרוסי האחראי לרפואה צבאית. אחיו הצעיר ארטיום דיומין מנהל את חברת פרודמרקט ובאפריל 2014 היה למנהל קומפלקס הספורט 'אולימפיסקי' במוסקבה. אמו הייתה מורה.

### ילדותו

בילדותו דיומין התגורר בקלוגה ובוורונז' לשם נשלח אביו במסגרת תפקידו.

בשנת 1994 אלכסיי השלים השכלתו במכון הצבאי הגבוה להנדסה, רדיו ואלקטרוניקה בוורונז' (VVIURE) ושירת בכוחות המיוחדים של צבא רוסיה במחוז מוסקבה.

### המאבטח של פוטין

בשנת 1995 שירת בשירות האבטחה הפדרלי בהמלצת חבר מילדות ועד מהרה עבר לשירות הביטחון הנשיאותי למעגל האבטחה של נשיא רוסיה. דיומין היה קצין האבטחה במעון המגורים הנשיאותי של פוטין בתקופת הקדנציה הראשונה והשנייה שלו בשנים 1999–2007.

ב-2007 היה לראש מערך האבטחה של ראש ממשלת רוסיה דאז, ויקטור זובקוב. עם מינויו של פוטין לראש הממשלה המשיך דיומין לנהל את מערך האבטחה עבור ראש הממשלה והיה אחראי לסידורי האבטחה של פוטין לאורך שנות כהונתו בממשלה (2008- 2012).

ב-2012 מונה לסגן ראש מחלקה בשירות הביטחון הנשיאותי.

### איש צבא

ב-2014 מונה על ידי ולדימיר פוטין לכהן כמפקד כוחות המבצעים המיוחדים של צבא רוסיה, שנטלו חלק משמעותי באירועי סיפוח חצי האי קרים לרוסיה. ב-2015 היה למפקד המטה הכללי של צבא היבשה הרוסי וסגנו הראשון של מפקד צבא היבשה הרוסי.

### קריירה ציבורית ופוליטית

 ערך מורחב – **מושל מחוז טולה**  

אלכסיי דיומין עם שר ההגנה סרגיי שוייגו, 29 בינואר 2016.
בדצמבר 2015 הוא מונה לסגנו של סרגיי שוייגו והיה לסגן שר ההגנה הרוסי (האחראי על המוכנות הצבאית) עד פברואר 2016. ב-2 בפברואר 2016 אלכסיי דיומין מונה לממלא מקום מושל מחוז טולה עד לבחירות לרשויות המקומיות שתוכננו ל-18 בספטמבר 2016 בהן ניצח ברוב קולות ומונה כמושל המחוז. בתפקיד זה החליף את ולדימיר גרוזדב.

חייו האישיים
------------

דיומין הוא חובב גדול של הוקי קרח והוא חבר במועצה המייעצת של מועדון ההוקי סק"א פטרבורג.

קישורים חיצוניים
----------------

ויקישיתוף מדיה וקבצים בנושא **אלכסיי דיומין** בוויקישיתוף
* אתר האינטרנט הרשמי של אלכסיי דיומין
* אלכסיי דיומין, ביישום טלגרם

* אלכסיי דיומין, ברשת החברתית VK
* הציל מתקיפת דוב: "היורש" של פוטין
* מהשירות החשאי לקרמלין: המאבטח של פוטין יהיה הנשיא הבא?

הערות שוליים
------------

1. ↑  Владимир Груздев – последние новости, Лента.Ру, ‏27 апреля 2023
2. ↑  Владимир Сергеевич Груздев. Биография, theperson.pro
3. ↑  Владимир Груздев, 24СМИ
4. ↑  Груздев Владимир Сергеевич биография и пресс-портрет, whoiswho.dp.ru (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1270022709
* VIAF: 1200166600419518000004
* WorldCat (עם VIAF): 1200166600419518000004

 |
**דניאל גסטון מונטנגרו** (בספרדית: **Daniel Gastón Montenegro**; נולד ב-28 במרץ 1979 בבואנוס איירס, ארגנטינה) הוא כדורגלן עבר ארגנטינאי ששיחק בעמדת הקשר ההתקפי.

קריירה
------

מונטנגרו החל את הקריירה בקבוצה הצנועה של הורקאן. הוא ערך את הבכורה ב-6 באפריל 1997 בהפסד קבוצתו מול ולס סארספילד. ב-1999 הוא נרכש על ידי אינדפנדיינטה וכיכב בשורותיה עד שנת 2000 אז נרכש כרטיסו על ידי אולימפיק מרסיי.

מונטנגרו, אז רק בן 21, התקשה להשתלב בקבוצה וערך רק 6 הופעות, הוא עבר בהשאלה לריאל סרגוסה מהליגה הספרדית עד סיום העונה וגילה יכולת בינונית ב-29 משחקיו בקבוצה בהם כבש שני שערים. בעונה שלאחריה החליטה מרסיי להשאילו, הפעם לאוסאסונה אך לא הצליח בה. מונטנגרו הושאל שוב, הפעם לקבוצת האם שלו הורקאן עד תום העונה.

ביולי 2002 החליטה אינדפנדיינטה לרכוש את כרטיסו של מונטנגרו, הודות להשקעה כספית גדולה של דניאל גרינבאנק בקבוצה. את הקבוצה אימן אז אמריקו גאז'גו ובשורותיה שיחקו שחקנים כמו גבריאל מיליטו, פדריקו אינסואה, אנדרס סילברה ולוקאס פוסינרי. אינדפנדיינטה זכתה באליפות האפרטורה כשמונטנגרו מככב.

במהלך שנת 2003, קבוצת המשקיעים החליטה למכור את כרטיסו של מונטנגרו לריבר פלייט ושיחק בה עד להעברתו לסאטורן מהליגה הרוסית כחלק ממגמה של מכירת שחקנים ארגנטינאים לקבוצות רוסיות באותם ימים. מונטנגרו התקשה להתאקלם לחיים ברוסיה ושיחק בקבוצה עונה אחת בלבד.

מונטנגרו חזר לארגנטינה לריבר פלייט והפך לכוכבה הגדול של הקבוצה אך עם תום חוזהו, עבר שוב לאינדפנדיינטה לאחר שריבר לא יכלה לרכוש את כרטיסו. ב-2009 נמכר לקבוצה המקסיקנית קלוב אמריקה תמורת 3 מיליון $. ב-2012 לאחר שלוש שנים בקלוב אמריקה חזר לקבוצה הארגנטינאית אינדפנדיינטה. בשנת 2015 חזר לקבוצת הורקאן, שם שיחק עד לפרישתו ממשחק פעיל בתום עונת 2017/2018.

למרות כישלונותיו בקבוצות מחוץ לארגנטינה, מונטנגרו נחשב לאחד מהשחקנים הטכניים והמלהיבים ששיחקו בליגה הארגנטינאים בשנים האחרונות.

### הנבחרת

מונטנגרו ערך את הופעתו היחידה במדי הנבחרת באפריל 2007 במשחק ההכנה לקופה אמריקה מול נבחרת צ'ילה. מונטנגרו נכלל אז בסגל שחקנים מהליגה המקומית שהיה אמור על פי התכנון הראשוני להופיע בטורניר.
למרות הצטיינותו בליגה, מונטנגרו לא זומן לנבחרת בשל העדפת מאמני הנבחרת לזמן בעיקר שחקנים המשחקים בליגות אירופאיות.

במדי הנבחרת הצעירה זכה מונטנגרו באליפות דרום אמריקה בשנת 1999.

תארים
-----

**נבחרת ארגנטינה הצעירה**

* אליפות דרום אמריקה עד גיל 20 - 1 (1999)

**ריאל סרגוסה**

* גביע המלך הספרדי - 1 (2001)

**אינדפנדיינטה**

* אליפות ארגנטינה - 1 (אפרטורה 2002)

**ריבר פלייט**

* אליפות ארגנטינה - 1 (קלאוסורה 2004)

קישורים חיצוניים
----------------

ויקישיתוף מדיה וקבצים בנושא **דניאל מונטנגרו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
**קשר רנט א קאר** היא חברה ישראלית פרטית, המחזיקה בזיכיון תאגיד הרץ העולמי בישראל מאז שנת 1985.

היסטוריה
--------

בשנת 1985 הוקמה חברת "קשר א קאר" הנמצאת בבעלות קבוצת מאיר יבואנית רכבי וולוו, הונדה ויגואר ובעלת חברת הביטוח הפניקס, חברת מרכבים ועוד. הקבוצה בבעלות ישראל קז ובני הזוג נילי ויעקב שחר. נכון לשנת 2017 מנכ"ל חברת הרץ ישראל הוא דני שמעוני, המכהן בתפקיד משנת 1997 עם הפסקה של שנתיים (2004-2006).
הנהלת החברה ממוקמת בעזריאלי חולון.

החברה מחזיקה במאגר כלי רכב של כ-20,000 רכבי ליסינג ועוד 10,000 רכבי השכרה. בחברת הרץ ישראל עובדים כ-500 עובדים ועוד 200 עובדים תחת המותג אוטו סנטר. עיקר בפעילותה של הרץ הוא בתחום הליסינג והשכרה בישראל ללקוחות עסקיים והחברות הישראליות פרטנר, נורטל, מטריקס, רד בינת, סאן דיסק, כימיקלים לישראל ונס טכנולוגיות. בנוסף משכירה החברה כלי רכב וליסינג ללקוחות פרטיים ותיירים בישראל ומחוצה לה, מפעילה שרותי מוסך בבעלותה ושרותי גרירה וחילוץ הניתנים על ידי חברת שגריר. בישראל פועלת החברה באמצעות 22 תחנות שרות ורשת מוסכים ברחבי הארץ.

אוטו סנטר
---------

בשנת 2009 את רכשה הרץ ישראל את חברת "אוטו סנטר" שעוסקת במכירת כלי רכב, טרייד אין וליסינג פרטי. "אוטו סנטר" משמשת את החברה למכירת רכבים שסיימו את שלוש שנות ההשכרה או הליסינג. בנוסף מחזיקה הרץ ישראל ב-50% ממניות חברת הרכב "אופרייט ליס". המחזיקה בצי של כאלפיים רכבים ופועלת בעשרה מרכזים ברחבי ישראל.

קישורים חיצוניים
----------------

* אתר הרץ ישראל
* אתר אוטו סנטר

הערות שוליים
------------

1. ↑  יעל ולצר, מנכ"ל הרץ ישראל: "יש לי רצון להוכיח שהכל אפשרי. הפציעה לא שינתה את חיי", באתר ynet, 2 בדצמבר 2016
**דמיאן אריאל אסקודרו** (בספרדית: **Damián Ariel Escudero**; נולד ב-20 באפריל 1987 ברוסאריו, ארגנטינה) הוא כדורגלן ארגנטינאי. גם אביו של השחקן, אוסבלדו אסקודרו, היה שחקן כדורגל וכונה גם הוא **פיצ'י**.

אסקודרו התבלט כששיחק בולס סארספילד ארגנטינה. אסקודרו, המשחק בעמדה התקפית, נכלל בסגל ארגנטינה הצעירה והיה שותף לזכייתה במונדיאל הנוער בשנת 1997.

קריירה
------

אסקודרו הופיע לראשונה במדי הקבוצה הבוגרת ב-4 במרץ 2008 ושיחק מאז ב-84 משחקי ליגה בהם כבש 18 שערים. אסקודרו, יחד עם חברו לקבוצה דאז מאורו זראטה, היו בליבו של מחלוקת בין ולס להתאחדות הכדורגל הארגנטינאית בשל זימונם של השניים למשחקי אליפות דרום אמריקה בכדורגל עד גיל 20.

יכולתו הגבוהה הביאה את ויאריאל לשלם עבור כרטיסו 8 מיליון אירו. עם זאת, בשל מכסת הזרים המתירה רישום של 3 שחקנים מחוץ לאיחוד אירופי, הושאל אסקודרו לריאל ואיאדוליד.

ביוני 2010 חתם בקבוצה בוקה ג'וניורס הארגנטינאית, ב-2011 הושאל לגרמיו הפורטוגזית, לאחר שנה הושאל לאתלטיקו מיניירו וב-2013 ליטוריה. ב-2014 חתם באופן קבוע בויטוריה. ב-2 בינואר 2015 קבוצת פואבלה המקסיקנית הודיעה שאסקודרו ישחק בשורותיה החל משלב הבתים של גביע הליברטדורס 2016.

תארים
-----

**ארגנטינה הצעירה**
* מונדיאל הנוער (2007)

ויטוריה
* הגביע הברזילאי: 2013

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
**נפאל** הוא פזמון שכתבה רחל שפירא, הלחין אריאל זילבר וביצעה גלי עטרי. השיר יצא לאור בשנת 1988.

רקע
---

השיר נכתב בשנת 1981 אך הוקלט על ידי עטרי רק שבע שנים מאוחר יותר, ונכלל באלבומה "צעד אחד לפני הנהר" בעיבודו של אילן וירצברג.

מילות השיר מתארות אגדה על ימי הגאולה בהם פסלים יתעוררו לחיים, ציפור האבן תעוף לשמיים ופילי האבן ישתו מים מהמזרקה. ההרים המוזכרים הם הרי ההימלאיה. במצעד הפזמונים העברי השנתי לשנת תשמ"ח (1988) של רשת ג' דורג השיר במקום השני.

על השיר
-------

פסלו של המלך יוגאנארנדרה מאלה בכיכר פאטן דורבאר, מאחוריו מפוסל נחש ועליו ציפור אבן. לפי אגדה מקומית, כל עוד פסל הציפור ניצב על העמוד, יש סיכוי שהמלך יחזור ביום מן הימים, ולכן חלון המקדש ליד העמוד לעולם נשאר פתוח.
רחל שפירא מעולם לא ביקרה בנפאל, ואת ההשראה לדמויות בשיר כגון "ציפור האבן" והפילים קיבלה מבדל אגדה נפאלית ששמעה ולא מפסל קיים. עם זאת, מטיילים ישראלים שביקרו בכיכר פאטן דורבאר (אנ') שבעיר הנפאלית לליטפור הבחינו כי בכיכר מצויים פסלי חיות, בהן גם ציפור אבן ופילים, ומיקמו את השיר בכיכר; סיורי תיירים בכיכר נוהגים להציג את הפסלים כפסלים מהשיר של שפירא.
הכיכר נחרבה ברעידת אדמה בשנת 2015, אך ציפור האבן שוחזרה לאחר מכן.

קישורים חיצוניים
----------------

* מילות השיר "נפאל", באתר שירונט
* נפאל - גלי עטרי (מילים: רחל שפירא), סרטון באתר יוטיוב (אורך: 4:15)
* לדף השיר באתר הספרייה הלאומית

הערות שוליים
------------

1. ↑  רז שכניק,צעד אחד, לפני שלושים שנה, באתר 103fm‏, 9 באוגוסט 2018
2. ↑  King Yoganarendra Malla’s Statue
3. ↑  חני דינור שרה את רחל שפירא באתר הבמה.
4. ↑  הכיכר מ"ציפור האבן" של גלי עטרי נחרבה, באתר ynet‏, 26 באפריל 2015
אנה נרי בבול דואר ברזילאי
**אנה נרי** (בפורטוגזית: **Ana Néri**‏; 13 בדצמבר 1814 - 20 במאי 1880) הייתה אחות ברזילאית וחלוצת מקצוע הסיעוד בברזיל.

חייה
----

אנה ז'וסטינה פריירה (Ana Justina Ferreira) נולדה בעיר קוצ'יירה (Cachoeira) שבבאהיה. ב-1837, בהיותה בת 23, נישאה לקצין הצבא הברזילאי איזדורו אנטוניו נרי. לאחר מותו של בעלה בשנת 1843 נותרה אנה אלמנה בת 29 ומטופלת בשלושה ילדים, ששנים מהם גדלו להיות קציני צבא כאביהם.

עם פרוץ מלחמת פרגוואי (1864) התנדבו שני בניה לצאת לקרב. נרי ביקשה את אישורו של מושל הפרובינציה של באהיה להצטרף אליהם ולאחיה (קצין צבא גם הוא), או לכל הפחות לאשר לה להתנדב בבית חולים צבאי בריו גראנדה דו סול. משהתמהמה תשובתו של המושל הצטרפה נרי באוגוסט 1865 לגדוד המתנדבים העשירי כאחות.

במהלך המערכה כולהשרתה נרי כאחות בבתי חולים צבאיים בחזית ובעורף. ב-1870, עם שוך הקרבות ולאחר שאחד מבניה נהרג בקרב, שבה נרי לעיר הולדתה ואיתה שש יתומות ברזילאיות. עם שובה זכתה נרי לכיבודים רבים. המושל העניק לה את אות המערכה (Medalha Geral de Campanha) וכן ציון מדרגה ראשונה על פעולותיה ההומניטריות (Medalha Humanitária de primeira classe) וקיסר ברזיל, דום פדרו השני העניק לה פנסיה נדיבה לכל ימי חייה. נרי נפטרה בריו דה ז'ניירו. 

על אף שלא הייתה האישה היחידה שהשתתפה במלחמה, נחשבת נרי לאחות המקצועית הראשונה ולמייסדת מקצוע הסיעוד בברזיל. דמותה הפכה כמו-מיתולוגית כמעט והיא זכתה לכינוי "אם הברזילאים". על שמה נקרא, ב-1926, בית הספר לאחיות הרשמי הראשון שלימד את מקצוע הסיעוד בלימודים גבוהים בברזיל. בשנות המדינה החדשה כונן ז'טוליו ורגאס את "יום האחות" ב-12 במאי בו חולקים כבוד לאנה נרי בכל בתי החולים ובתי הספר לאחיות ברחבי המדינה. עם הקמתו של חיל האוויר הברזילאי בסיוע של תרומות מאזרחים ואזרחיות רבים, נקרא שמו של אחד המטוסים "אנה נרי". בנוסף קרויים על שמה של נרי רחובות ברחבי המדינה וכן הוקמו פסלים בדמותה.

ראו גם
------

* מלחמת פרגוואי

קישורים חיצוניים
----------------

ויקישיתוף מדיה וקבצים בנושא **אנה נרי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n80055604
* VIAF: 67761223
* WorldCat: lccn-n80055604

 |
**אדולף פון בקר** (בפינית: **Adolf von Becker**;‏ 14 באוגוסט 1831 – 23 באוגוסט 1909) היה צייר ז'אנר פיני ופרופסור לאמנות ממוצא גרמני. הוא היה אחד האמנים הפיניים הראשונים שלמדו בפריז, שלימד רבים מהאמנים הצעירים של תור הזהב של האמנות הפינית.

ביוגרפיה
--------

בקר נולד בהלסינקי, שם החל את לימודיו האמנותיים בבית הספר לרישום של האגודה הפינית לאמנות; הוא גם למד משפטים. ב-1853 סיים את לימודי המשפטים והפך לחניך בבית המשפט לערעורים בטורקו. בהיותו שם, הוא הצטרף למשלחות ציור לאזור הכפרי והכיר את רוברט וילהלם אקמן, שעודד אותו ללמוד באקדמיה המלכותית הדנית לאמנויות יפות. הוא סיים אקדמיה זו ב-1856.

"אחרי ארוחת ערב", 1877
ב-1858, הוא קיבל המלצה ללמוד אצל תומאס קוטיר בפריז, אבל הוא לא הסתגל לעיר הקוסמופוליטית הענקית, ונרשם לאקדמיה לאמנות בדיסלדורף. אולם מסלול הלימודים בדיסלדורף אכזב אותו, והוא חזר לפריז כדי לנסות שוב. בקר פנה והתקבל לבית הספר לאמנויות יפות, שם למד אצל פליקס-ג'וזף באריאס, ארנסט הברט, לאון קוני ולאון בונה.

ב-1864 הוא נסע לספרד והכין עותקים של המאסטרים הגדולים במדריד. מאוחר יותר הוא ביקר באיטליה. בשובו לצרפת שכר סטודיו מחוץ לפריז. ב-1868 חזר לפינלנד כדי לקבל תפקיד בבית הספר לציור של אוניברסיטת הלסינקי, כמחליף את מגנוס פון רייט. הוא התמנה לפרופסור שם ב-1879.

### מורה פרטי

בינתיים, בשנת 1872, הוא הקים בית ספר פרטי לציור. הוא התפרסם כמורה קפדן מאוד. בין תלמידיו הידועים ביותר היו הלן שג'רבק, אנה סהלסטיין, אלין דניאלסון-גמבוגי, הלנה וסטרמרק ואקסלי גאלן-קללה.

עם סיום המאה ה-19, הוא ספג ביקורת גוברת מהדור הצעיר של האמנים על היותו שמרני מדי. זמן קצר לאחר מכן התפתחו חילוקי דעות בינו לבין אגודת האמנות הפינית והוא החל להציג באופן עצמאי.

הוא פרש מהאוניברסיטה ב-1892 וחזר לפריז. כשהתבגר, הוא הרגיש שהחורפים שם קרים מדי, והוא עבר לניס בשנת 1904.

הוא מת בזמן חופשה בשווייץ, בגיל 78.

גלריה
-----

* "ההנאה של אמא", 1868"ההנאה של אמא", 1868
* "תינוק חדש", 1875"תינוק חדש", 1875
* "בוקר יום ראשון בכפר", שנות ה-70 של המאה ה-19"בוקר יום ראשון בכפר", שנות ה-70 של המאה ה-19
* "הצגת הרך הנולד", 1875"הצגת הרך הנולד", 1875

קישורים חיצוניים
----------------

ויקישיתוף מדיה וקבצים בנושא **אדולף פון בקר** בוויקישיתוף

הערות שוליים
------------

1. 1 2  Reitala, Aimo (20 October 2002). "Becker, Adolf von (1831 - 1909)". Kansallisbiografia
2. ↑  Penttilä, Tiina (2002). Adolf von Becker: Pariisin tien viitoittaja (Paving the Road to Paris). Helsinki: Museovirasto.
3. 1 2  "Adolf von Becker". Lähteillä.

|  |  |
| --- | --- |
| בקרת זהויות עריכת הנתון בוויקינתונים | 
* GND: 116102365
* ISNI: 0000 0001 0781 2579
* LCCN: nb2008012898
* RKD: 5453
* SELIBR: 220612
* SNAC: w6cv5kn9
* ULAN: 500088182
* VIAF: 51221702
* WorldCat: lccn-nb2008012898

 |
**Nick Jr. on CBS** ו-**Nick on CBS** היו המיתוג של רצועת שידור לילדים ברשת CBS שרצה מ-16 בספטמבר 2000 עד 9 בספטמבר 2006. הרצועה הזו לשידורי שבת בבוקר הציגה תוכן מערוץ ניקלודיאון, שבאותו זמן היה ביחד עם CBS בבעלות ויאקום.

היסטוריה
--------

הרצועה החליפה את CBS Kidshow, רצועה ששידרה סדרות רכש קנדיות. במהלך השנתיים הראשונות שלה, Nick Jr. on CBS שידרה סדרות מניק ג'וניור בלבד. ב-14 בספטמבר 2002, Nick Jr. on CBS מותגה מחדש כ־Nick on CBS, והרחיבה את לוח השידורים כדי לכלול סדרות של ניקלודיאון שהן לא מלוח השידורים של ניק ג'וניור. הסדרות של ניקלודיאון הוסרו ב-2005 לטובת החזרה של הרצועה לאקסולסיבית לניק ג'וניור.

בתחילת 2006, ויאקום התפצלה לשתי חברות שונות, וכתוצאה מכך CBS הפכה לחברה עצמאית וניקלודיאון עבר לחברת ויאקום החדשה. Nick Jr. on CBS הסתיימה ב-9 בספטמבר 2006 והוחלפה ב־Cookie Jar TV ב-16 בספטמבר 2006, כחלק משיתוף פעולה בין CBS לבין Cookie Jar Group.

סדרות
-----

### 2000

* הרמזים של בלו (2000-2006)
* מגלים עם דורה (2000-2006)
* פרנקלין (2000-2002)
* קיפר (2000-2002)
* דוב קטן (2000-2002)
* ביל הקטן (2000-2006)
* מגי והמפלץ (2000-2002, 2005-2006)

### 2001

* בוב הבנאי (2001-2002)
* נוני התמנון (2001-2002)

### 2002

* סיפורי ג'ינג'ר (2002-2003)
* דאג (2002-2004)
* היי ארנולד! (2002-2005)
* פלסוויק (2002)
* רוקט פאוור (2002-2005)
* משפחת תורנברי (2002-2005)
* בובספוג מכנסמרובע (2002) (רק פרק אחד שודר)

### 2003

* ארץ הגיר (2003-2005)
* ראגרטס (2003)

### 2004

* ראגרטס כבר גדולים (2004-2005)
* האחים גרסייה (2004-2005)
* קינן וקל (2004-2005)
* רומיאו! (2004)

### 2005

* חבורת החצר (2005-2006)
* החדר של בלו (2005-2006)
* רוץ, דייגו, רוץ! (2005-2006)
* נווה עצלנות (2005-2006)
* סיפורי כתם שמש (2005-2006)

### 2006

* וונדר פטס (2006)
* באו באו באבי (2006)

קישורים חיצוניים
----------------

* פרומו לשידורי Nick on CBS, משנת 2002, לקוח מאתר YouTube
* הפתיח של Nick on CBS, משנת 2002, לקוח מאתר YouTube
מיכאל פרידלנדר
**מיכאל פרידלנדר** (באנגלית: **Michael Friedländer**‏; 29 באפריל 1833 - 10 בדצמבר 1910) היה מזרחן ומנהלו של בית הספר ללימודי יהדות של לונדון (Jews' College). ידוע במיוחד בשל תרגומו לאנגלית של ספר מורה נבוכים של הרמב"ם. היה זה התרגום הנפוץ ביותר עד תרגומו החדש יותר של שלמה פינס והוא עדיין מופץ בחנויות.

קורות חיים
----------

פרידלנדר נולד ביוטרושין בדוכסות הגדולה של פוזנן. למד בבית הספר הקתולי המקומי ואת חינוכו היהודי קיבל בחדר ומאביו שהיה ובקי בדקדוק עברי. אחרי כן למד בגימנסיה ובאותו זמן המשיך את לימודי היהדות שלו אצל הרבנים יעקב יוסף אטינגר ואלחנן רוזנשטיין.
ב-1856 הוא התחיל ללמוד שפות קלסיות ומתמטיקה באוניברסיטאות של ברלין והאלה. הוא קיבל תואר דוקטור ב-1862. במקביל ללימודיו באוניברסיטה המשיך ללמוד תלמוד. כשהוא התיישב בברלין הוא מונה להיות מנהל תלמוד תורה והתפטר ב-1865 כדי להיות מנהל בית הספר ללימודי יהדות בלונדון כמחליפו של ברנט אברהמס (Barnett Abrahams). שם הוא לימד תאולוגיה, פרשנות מקרא ותלמוד, היסטוריה יהודית, מתמטיקה וערבית.

הוא פרש מתפקיד זה ב-1907 ונפטר ב-1910. חתנו הוא משה גסטר (1856–1939) שהיה רב הקהילה הספרדית והפורטוגזית בלונדון ובלשן עברי.

חיבוריו
-------

פרידלנדר פרסם הרבה מאוד. הוא כתב כמה עשרות ערכים לאנציקלופדיה היהודית. כחבר באגודה לספרות עברית (Society of Hebrew Literature) הוא פרסם תחת חסותה:

* *The Commentary of Abraham ibn Ezra on Book of Isaiah|Isaiah*, translated into English with extensive annotations (available on Google Books)
* *An Essay on the Writings of Ibn Ezra*
* The guide for the perplexed. translated from the original Arabic text (1881).
* *The Jewish Religion* (1890, American edition: 1946)
* German language|German commentary upon the Song of Songs (1867).

הוא גם ערך 'תנ"ך יהודי משפחתי' ('Jewish Family Bible) (1881 באנגלית ועברית. חיבר ספר שימוש של הדת היהודית, עסק בלוח העברי ותרם מאמרים ל-Jewish Quarterly Review ל- Dictionary of National Biography ולפרסומים נוספים.

לקריאה נוספת
------------

* Theodor Gaster, Dr. Michael Friedländer (a biographical sketch)", in Michael Friedländer, The Jewish Religion (2nd ed.), New York: Pardes
	+ Jewish Year Book, 1899;
	+ Jewish Chronicle, May 8, 1903.J

קישורים חיצוניים
----------------

* מידע על Michael Friedländer בקטלוג "מרחב" של הספרייה הלאומית
* מיכאל פרידלנדר, במהדורת 1901–1906 של האנציקלופדיה היהודית (באנגלית)
* מיכאל פרידלנדר (1833-1910), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261461305171
* BIBSYS: 2100686
* BnF: cb10352335p (data)
* GND: 136353673
* ICCU: MILV212676
* ISNI: 0000 0000 6689 0780
* LCCN: no93017840
* NKC: jo2002159982
* NLA: 35104167
* NTA: 070066140
* RERO: 02-A021638384
* SNAC: w65k2q88
* SUDOC: 078147328
* Trove: 827648
* VcBA: 495/265476
* VIAF: 75887987
* WorldCat: lccn-no93017840

 |
|  |
| --- |
| **ערך ללא מקורות** |
| ערך זה אינו כולל מקורות או הערות שוליים, ואף שהמידע בו כנראה אמין רצוי להוסיף לו מקורות. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

**מירה פוכרר** (בפולנית: **Mira Fuchrer**;‏ 1920 – 8 במאי 1943) הייתה פעילה בתנועת ההתנגדות היהודית בגטו ורשה, חברה בארגון היהודי הלוחם ולוחמת במרד גטו ורשה.

חייה
----

מירה פוכרר נולדה בוורשה. הייתה פעילה בתנועת השומר הצעיר ובה ככל הנראה פגשה את מרדכי אנילביץ' המבוגר ממנה בשנה והפכה לבת זוגו. מירה ומרדכי חברו יחד, ובספטמבר 1939 נמלטו לווילנה. הם חזרו לוורשה בינואר 1940, ובנובמבר של אותה שנה הצטרפו לגורלם של אזרחים יהודים אחרים בגטו ורשה.

בגטו עבדה מירה בחנות תפירה קטנה עם חברותיה טובה פרנקל ורחל זילברברג. בשנת 1942 היא ביקרה בגטאות אחרים כשליחה. 

במהלך המרד בגטו היא לחמה במה שכונה "הגטו המרכזי". ב-8 במאי 1943 הייתה בבונקר ברחוב מילא 18, יחד עם מרדכי אנילביץ' וקבוצה של כ-120 לוחמים. כאשר הבונקר התגלה והוקף על ידי הגרמנים, הלוחמים שבתוכו סירבו להיכנע. רובם התאבדו בהוראתו של אריה וילנר.

הנצחתה
------

השם מירה פוכרר נחרט על גבי עמוד מחט, והוצב לרגלי מדרגות אתר הזיכרון שהוקם על הבונקר בשנת 2006. שמה נוסף לשמם של 51 לוחמים נוספים במרד שאת הנצחתם קבעו היסטוריונים.

קישורים חיצוניים
----------------

ויקישיתוף מדיה וקבצים בנושא **מירה פוכרר** בוויקישיתוף
**Invisible Touch** (בעברית: **מגע בלתי-נראה**) הוא שיר הנושא של האלבום של ג'נסיס ב-1986 אשר יצא באותו השם. זהו הסינגל הגדול והמצליח ביותר בהיסטוריה של הלהקה והסינגל הראשון והיחיד שהגיע למקום ה-1 במצעד הסינגלים האמריקאי. לעומת זאת, בקנדה הגיע הסינגל רק למקום ה-4, ובבריטניה למקום ה-15.

ה"בי-סייד" של הסינגל הוא החלק האחרון של היצירה Domino (The Last Domino) (באלבום, Domino מורכב משני חלקים).

"Invisible Touch" היה בהתחלה ניסיון ל-Domino, הבסיסט מייק ראת'רפורד ניגן ריף, בזמן שהמתופף והסולן פיל קולינס אילתר ושר את הפזמון "She seems to have an invisible touch". השיר הוקלט ב-The Farm שבמחוז סארי מ-1984, 1985 ו-1986.

בקיץ 1986, זכה השיר בארצות הברית במצעד הבילבורד במקום ה-1. אחד המועמדים במצעד היה הסולן לשעבר של ג'נסיס, פיטר גבריאל עם להיטו "Sledgehammer".

השיר גם היה מועמד במצעד האמריקני בשם Hot Mainstream Rock Tracks.

ב-1992, יצא השיר בגרסת הופעה חיה כשהמתופף צ'סטר תומפסון והגיטריסט דריל סטארמר. כמו כן, גם השיר מופיע באלבום ההופעה וה-DVD, The Way We Walk - In Concert.

ראו גם
------

* Invisible Touch (האלבום)

קישורים חיצוניים
----------------

* מידע על היצירה "Invisible Touch" באתר מיוזיק בריינז
* גרסאות נוספות ל"Invisible Touch" באתר SecondHandSongs

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 84347e75-0668-35dc-a91a-d9c34d881c9b

 |
פירוש נוסף ערך זה עוסק במחאה נגד ממשלת אולמרט. אם התכוונתם למחאה נגד ממשלת ישראל השלושים ושבע, ראו אחים לנשק.
**מחאת המילואמניקים** היא מחאה נגד ממשלת ישראל בראשות אהוד אולמרט, שנפתחה בשנת 2006 בעקבות תוצאות מלחמת לבנון השנייה.

רקע
---

בינואר 2006 שקע ראש הממשלה אריאל שרון בתרדמת. בעקבות נבצרותו מונה אהוד אולמרט לתפקיד ממלא מקום ראש הממשלה. במרץ 2006 נערכו הבחירות לכנסת השבע עשרה שבהן זכתה מפלגת קדימה בראשות אולמרט ב-29 מנדטים. בחודש מאי החל אולמרט בתפקידו כראש ממשלת ישראל. כחודשיים לאחר מינויו, ב-12 ביולי 2006 נפתחה מלחמה בין ישראל לחזבאללה בלבנון. המלחמה החלה בעקבות תקרית שבה נחטפו שני חיילי צה"ל ונהרגו שלושה, במקביל להפגזה ארטילרית כבדה על ישראל. במהלך המלחמה כוחות חיל האוויר וכוחות קרקעיים חצו את הגבול ולחמו נגד החזבאללה.

במהלך המלחמה הותקפה מדינת ישראל בירי רקטי. במהלך המלחמה נהרגו 121 חיילים (בהם שני החיילים החטופים) ו-44 אזרחים ישראלים.

המחאה
-----

את המחאה פתחו חיילי המילואים אסף דוידוף ורוני צויגנבוים שהשתתפו במלחמת לבנון השנייה בחטיבת אלכסנדרוני. הם פתחו בצעדה מהקסטל לירושלים. לאחר מכן במסגרת המחאה הוקם מאהל מחאה בגן הוורדים מול משרד ראש הממשלה. המוחים קראו לראש הממשלה אולמרט ולשר הביטחון עמיר פרץ להתפטר מתפקידם וכן לרמטכ"ל דן חלוץ, לאור הכשלים שהתגלו במלחמת לבנון השנייה. למחאה הצטרף פורום המשפחות השכולות ממלחמת לבנון השנייה והתנועה לאיכות השלטון. יו"ר האופוזיציה בנימין נתניהו וראש לשכתו דאז נפתלי בנט עמדו מאחורי הקלעים של המחאה, על מנת להפיל את ממשלת אולמרט.

ביולי 2007 התקיימה הפגנה בכיכר רבין בהשתתפות כ-100,000 מפגינים בקריאה להתפטרות אולמרט ופרץ בעקבות פרסום דו"ח חלקי של ועדת וינוגרד.

בינואר 2008 שמונה ימים לפני פרסום הדו"ח הסופי של ועדת וינוגרד פרסמו עשרות מפקדי פלוגה במילואים מכתב הקורא לאולמרט להתפטר.

עם הודעתו של אולמרט על כוונתו לפרוש מהחיים הפוליטיים, הודיעו ראשי המחאה על סיומו של המאבק.

הערות שוליים
------------

1. ↑  גילי כהן, מובילי מחאת אנשי המילואים: נכשלנו במאבק נגד הפוליטיקאים, באתר הארץ, 11 ביולי 2011
2. ↑  נטע סלע, מחאת המילואימניקים: "קשרו לנו את הידיים", באתר ynet, 24 באוגוסט 2006
3. ↑  פורום המשפחות השכולות: אולמרט הולך שנתיים מאוחר מדי, באתר ערוץ 7, 31 ביולי 2008
4. ↑  אפרת פורשר, שובתים רעב עד שתוקם ועדה ממלכתית, באתר nrg‏, 27 באוגוסט 2006
5. ↑  הילו גלזר, הכירו את משה קלוגהפט, האיש מאחורי הפנים המחייכות של נפתלי בנט, באתר הארץ, 14 בפברואר 2015
6. ↑  אמנון מרנדה, מאיר שלו: "בזבזתם חיי לוחמים ואזרחים", באתר ynet, 3 במאי 2007
7. ↑  טל רבינובסקי, מפקדי פלוגות במיל' לאולמרט: קח אחריות, באתר ynet, 21 בינואר 2008
8. ↑  רועי מנדל, מכתב המ"פים: סרבנות מסוכנת או מחאה לגיטימית?, באתר ynet, 23 בינואר 2008
9. ↑  אפרת זמר, המילואמניקים: בכך מסתיים המאבק שלנו, באתר nrg‏, 31 ביולי 2008
**Throwing It All Away** הוא השיר השביעי באלבומם של ג'נסיס, Invisible Touch שיצא ב-1986. זהו הסינגל השני שיצא מהאלבום והגיע למקום ה-2 במצעד הבילבורד הוט 100 ובמקום ה-22 בבריטניה שם יצא השיר כסינגל האחרון מהאלבום ב-1987. בארצות הברית, השיר הגיע למקום ה-1 במצעד הבילבורד של הadult contemporary וה-Album Rock Tracks chart ב-1986. השם המקורי שניתן לשיר היה "Zephyr and Zeppo".

השיר הוא בלדת רוק קל. בשיר, ריף הגיטרה על ידי מייק ראת'רפורד הוא הקטע הדומיננטי בשיר. ראת'רפורד גם כתב את מילות השיר. הסינגל האמריקאי כלל את הקטע האינסטרומנטלי, "Do the Neurotic" כ-בי-סייד, והסינגל הבריטי כלל את הבי-סייד "I'd Rather Be You".

גרסת ה-CD של *Invisible Touch* מציינת כי אורך השיר הוא 4:41, אך זו טעות והאורך האמיתי הוא 3:50.

ביצוע בהופעות והווידאו קליפ
---------------------------

ג'נסיס מבצעים את השיר בהופעה בפיטסבורג, 2007
*Throwing It All Away* בוצע בסיבובי ההופעות של Invisible Touch, The Way We Walk, Calling All Stations, ו-Turn It On Again. גם בהופעות אלו הצליל השתנה לנמוך יותר כדי להעמיק את קולו של המתופף והסולן, פיל קולינס. השיר בהופעות מופיע באלבומים כגון: The Way We Walk, Volume One: The Shorts, ו-Live Over Europe 2007. גם בסרט ההופעה When in Rome 2007, השיר מבוצע.

במהלך הפתיחה וממש לפני תום ההופעות החיות, קולינס השתמש בקריאה ובתגובה עם הקהל באמצעות שפה שטותית (במכוון).

הוידאו קליפ לשיר היה בעצם נראה כשהלהקה עושה בדיקת סאונד. כמו כן, הקליפ נכלל במארז ה-DVD אשר מראה את 33 הווידאו קליפים של הלהקה, The Video Show.

קישורים חיצוניים
----------------

* מידע על היצירה "Throwing It All Away" באתר מיוזיק בריינז
* מידע על הסינגל "Throwing It All Away" באתר מיוזיק בריינז
* מידע על היצירה "Throwing It All Away" באתר Discogs
* סרטון השיר "Throwing It All Away" באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: ec606739-3e11-4f72-b2b2-63205dc08ecc
* MusicBrainz work: 060a7349-e596-3e53-968c-3f633e602266

 |
**עדיף תקשורת בע"מ** היא חברת תוכן ישראלית הפועלת בתחום הביטוח והחיסכון ארוך הטווח. החברה עוסקת בהפצת מידע בתחומים אלה באמצעות ניוזלטר יומי, כתב עת, הדרכה וכנסים.

החברה הוקמה בשנת 1998 על ידי עופר נוריאל, המשמש כעורך הראשי. שם החברה שאול משמה של פוליסת ביטוח חיים, שהייתה נפוצה בעת הקמת החברה.
החברה החלה דרכה בשליחת עיתון פקס שבועי לפעילים בענף הביטוח והפנסיה. בשנת 2006 הקימה את "מכללת עדיף", בה נלמדים מקצועות הביטוח, הפנסיה והפיננסים.

החברה מפעילה באינטרנט אתר חדשות בתחומי פעילותה, מוציאה לאור מגזין מודפס בשם "מגזין עדיף", עיתון שבועי ומדריכים מקצועיים המכסים נושאים שונים המשיקים לתחומי הביטוח והפנסיה. מדי שנה מפיקה החברה חמישה כנסים מקצועיים קבועים. במסגרת הוועידה השנתית המרכזית בוחרים עיתונאי הביטוח וגולשי האתר את נבחרי השנה בתחום.

קישורים חיצוניים
----------------

* אתר האינטרנט הרשמי של עדיף תקשורת

הערות שוליים
------------

1. ↑  סיקור ועידות אחדות:  

	* נועם בר, אתי אפללו, שלמה אליהו: "אני חי ונושם ביטוח" לאחר קבלת אות מפעל חיים בוועידת עדיף השנתית, באתר TheMarker‏, 25 בנובמבר 2009
	* רון שטיין, ‏פוגל: "אם יעלו מסים, ההכנסות יירדו ונעמיק את המשבר", באתר גלובס, 3 ביולי 2012
	* רון שטיין, ‏שריג על החינוך הפיננסי: נקבל החלטות מושכלות מגן הילדים, באתר גלובס, 4 ביולי 2012
**מחמוד יזבק** (בערבית: **محمود يزبك**, תעתיק מדויק: מחמוד יַזְבַּכּ) (נולד ב-5 בדצמבר 1956) הוא היסטוריון ערבי-ישראלי המכהן כפרופסור בחוג להיסטוריה של המזרח התיכון באוניברסיטת חיפה. שימש בעבר כראש החוג, כיושב-ראש ארגון עדאלה וכנשיא האגודה הישראלית ללימודי המזרח התיכון והאסלאם.

ביוגרפיה
--------

יזבק סיים לימודי תואר ראשון בהיסטוריה כללית ובהיסטוריה של המזרח התיכון בשנת 1978, תואר שני בהיסטוריה של המזרח התיכון בשנת 1992 מאוניברסיטת חיפה ותואר דוקטור בלימודי המזרח התיכון מהאוניברסיטה העברית בשנת 1998. אחר כך הוא השלים מחקר פוסט-דוקטורט באוניברסיטת אוקספורד באנגליה בשנת 1999. כיום הוא מלמד בחוג להיסטוריה של המזרח התיכון באוניברסיטת חיפה; בעבר שימש כראש החוג. מתמחה בהיסטוריה הפוליטית והחברתית של הפלסטינים במאות התשע עשרה והעשרים; בתולדות השלטון העות'מאני על ארץ-ישראל במאות התשע-עשרה והעשרים; בהיסטוריה מקומית של חיפה; בדרך פעולתם של בתי הדין השרעיים ובהיסטוריוגרפיה ישראלית ופלסטינית.

יזבק שימש כדובר ועד המשפחות השכולות של הרוגי אירועי אוקטובר 2000 (אחיינו, ויסאם יזבק, נהרג בהם). הוא חבר הנהלת עדאלה משנת 2004 ובעבר שימש כיושב ראש הארגון.

מתגורר בנצרת. בתו, היבה יזבק, היא סוציולוגית והייתה חברת הכנסת מטעם מפלגת בל"ד.

מספריו
------

* **ההגירה הערבית לחיפה בתקופת המנדט**, (נצרת: אל-קבס, 1988. 165 עמודים (ערבית).
* **סדרי מנהל ומבני חברה בחיפה בשלהי השלטון העות'מאני**, (נצרת: אל-נהדה, 1994). 404 עמודים (ערבית).
* **חיפה, תולדות העיר והחברה במאה התשע-עשרה**, (אוניברסיטת חיפה: המרכז היהודי-ערבי, 1998).

* **Haifa in the Late Ottoman Period, 1864-1914: A Muslim Town in Transition**, (Leiden: Brill, 1998). 262 pages.

קישורים חיצוניים
----------------

ויקישיתוף מדיה וקבצים בנושא **מחמוד יזבק** בוויקישיתוף
* דף אישי באתר אוניברסיטת חיפה
* הפרופיל של מחמוד יזבק, באתר A-List
* יפו חיפה בתקופת המנדט הבריטי, הרצאה שניתנה ביום העיון באוניברסיטה הפתוחה.
* מחמוד יזבק, עיר תלושה מהמציאות, באתר הארץ, 22 במאי 2007
* מחמוד יזבק, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007270284005171
* BnF: cb135646814 (data)
* GND: 1089357346
* ISNI: 0000 0000 8195 5239
* LCCN: nr93016743
* NTA: 170622789
* ORCID: 0000-0002-9399-9006
* VIAF: 7554753
* WorldCat: lccn-nr93016743

 |
**קולין קלי ג'וסט** (באנגלית: **Colin Kelly Jost**; נולד ב-29 ביוני 1982) הוא שחקן, קומיקאי ותסריטאי אמריקאי. ידוע בעיקר מתפקידו בתוכנית המערכונים "סאטרדיי נייט לייב", שם הוא משמש ככותב ומגיש "עדכון סוף השבוע".

ביוגרפיה
--------

ג'וסט נולד וגדל בסטטן איילנד, ניו יורק שבארצות הברית למשפחה נוצרית-קתולית. יש לו אח אחד, קייסי ג'וסט, שאף הוא תסריטאי ושחקן. אמו, קרי ג'יי. קלי היא קצינת הרפואה הראשית במחלקת הכבאות של העיר ניו יורק ורופאה בסטטן איילנד ואביו, דניאל איי. ג'וסט הוא מהנדס ומורה לשעבר.

קריירה
------

ב-2005, מעט לאחר שסיים את לימודיו בהרווארד, החל לעבוד ב"סאטרדיי נייט לייב" ככותב, ובהמשך הפך לאחד מהכותבים הראשיים שם. במהלך פגרת הקיץ טרם עלתה העונה של שנת 2012–2013, הוא נשאל על ידי המפיק לורן מייקלס אם יוכל לעשות את פינת "עדכון סוף השבוע", משום שאחד המנחים של הפינה, סת' מאיירס, עזב את התפקיד כדי להנחות תוכנית אירוח. ג'וסט קיבל את התפקיד והחליף את מאיירס החל מהפרק של ה-1 במרץ 2014. בנוסף לעבודתו ב"עדכון סוף השבוע" עשה ג'וסט הופעת קמאו קצרה באחד המערכונים כג'ון קייסיק.

כסטנדאפיסט הופיע קולין ב"מאוחר בלילה עם ג'ימי פאלון" כמו כן גם ברשתות TBS ו-HBO. הוא נבחר כ"פנים החדשות״ של פסטיבל Just for Laughs בשנת 2009, והופיע מספר פעמים בפסטיבל זה לאחר מכן. ג'וסט כתב בעיתונים שונים, ביניהם הניו יורקר, הניו יורק טיימס והפינגטון פוסט. הוא כתב גם את התסריט של הסרט "קיץ בסטטן איילנד" משנת 2015 ואף הופיע בו בתפקיד קטן. כמו כן הופיע בתפקיד שולי בקומדיה הרומנטית "המדריך לסינגלס" משנת 2016.

פרסים והוקרה
------------

ג'וסט היה מועמד לחמישה פרסי אמי. הוא זכה בפרס פיבודי בשנת 2009, וכן זכה בארבעת פרסי גילדת הכותבים של אמריקה (עבור השנים 2007, 2009, 2010 ו-2017) עבור עבודתו ב"סאטרדיי נייט לייב".

חיים אישיים
-----------

מאז דצמבר 2017 הוא בזוגיות עם השחקנית האמריקאית-יהודייה סקרלט ג'והנסון, ובמאי 2019 הם הכריזו על אירוסיהם. הם נישאו בחודש אוקטובר 2020 ובאוגוסט 2021 הודיעו שג'והנסון בהריון. ב-18 באוגוסט 2021 הודיעו הזוג שנולד להם בן. לה בת נוספת מנישואיה הראשונים.

קישורים חיצוניים
----------------

ויקישיתוף מדיה וקבצים בנושא **קולין ג'וסט** בוויקישיתוף
* 

* אתר האינטרנט הרשמי של קולין ג'וסט (באנגלית)
* קולין ג'וסט, ברשת החברתית פייסבוק

* קולין ג'וסט, ברשת החברתית אקס (טוויטר)

* קולין ג'וסט, ברשת החברתית אינסטגרם

* קולין ג'וסט, במסד הנתונים הקולנועיים IMDb (באנגלית)

* קולין ג'וסט, באתר AllMovie (באנגלית)

* קולין ג'וסט, במסד הנתונים הקולנועיים KinoPoisk (ברוסית)

* קולין ג'וסט, באתר MusicBrainz (באנגלית)

הערות שוליים
------------

1. ↑  סקרלט ג'והנסון וקולין ג'וסט מאורסים, באתר ‏מאקו‏, 20 במאי 2019

| **סאטרדיי נייט לייב** - חברי הצוות הנוכחי |
| --- |
| חברי הצוות הקבוע | מייקל צ'ה (אנ') **†** • מייקי דיי (אנ') • אנדרו דיסמוקס (אנ') • קלואי פיינמן (אנ') • היידי גרדנר (אנ') • פאנקי ג׳ונסון (אנ') • קולין ג'וסט **†** • איגו וודים (אנ') • ססילי סטרונג (אנ') • קינן תומפסון • בואן יאנג |  |
| משתתפים מוצגים | מרצ'לו הרננדז (אנ') • ג'יימס אוסטין ג'ונסון (אנ') • מולי קירני (אנ') • מייקל לונגפלו (אנ') • שרה שרמן (אנ') • ווקר דבון (אנ') |
| **†** מנחי מהדורת חדשות סוף השבוע |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1606126540536
* GND: 1238400663
* ISNI: 0000 0004 9623 8063
* LCCN: n2019073815
* MusicBrainz: a6ed85a4-0db8-457e-a1bd-c3475f6aa0a1
* VIAF: 448157771966448930001
* WorldCat: lccn-n2019073815

 |
**אגם טין** (בנורווגית: **Tinnsjå**) הוא אחד האגמים הגדולים בנורווגיה, ואחד העמוקים באירופה.

הוא ממוקם בין הנפות טין ונוטודדן במחוז וסטפול וטלמרק.

מצפון, נהר מאר זורם מהאגמים גויסטאבן, קלהובדפיורדן וקלהובדפיורדן אל האגם. האגם הוא חלק מSkiensvassdrag, ומתנקז דרך נהר טיננלב בדרום, עד הדלסטבנט

במהלך החבלה בייצור המים הכבדים בנורווגיה, כוחות ההתנגדות הנורווגיים הצליחו לגרום למעבורת שנשאה את המים הכבדים לשקוע באגם טין.

שברי המעבורת התגלו בשנת 1993.  בשנת 2004 הוא נחקר וצולם לפרק של NOVA ; דגימות מים הוחזרו ואושרו העשרה איזוטופית בדאוטריום.

בשנת 2004 צוות הסרט שצילם סרטים לסרט תיעודי חדש על חבלה במים כבדים התוודע לדג יוצא דופן, ששחה ליד קרקעית האגם בעומק 430 מ'. שתי דגימות של הדגים שלא היו ידועים בעבר נלכדו באפריל 2005. הניתוח גילה כי הדגים קשורים קשר הדוק עם שריטה ארקטית. אורכו של הדג השקוף והבהיר הוא עד 15 אורך ס"מ ואין לו שלפוחית אוויר. 

 המקורות העיקריים של אגם טין הם הנהרות מאנה ומאר.

קישורים חיצוניים
----------------

ויקישיתוף מדיה וקבצים בנושא **אגם טין** בוויקישיתוף

הערות שוליים
------------

1. ↑  Payton, Gary; Lepperød, Trond (1995). *Rjukanbanen; på sporet av et industrieventyr* (בנורווגית). Rjukan: Mana Forlag. ISBN 82-993549-1-9.
2. ↑  Mathismoen, Ole (11 במאי 2005). "Ny fisk oppdaget (New Fish Discovered)". *Aftenposten*. נבדק ב-1 בפברואר 2015. `{{cite news}}`:  (עזרה)